data.title: Espanya no vetarà l'accés d'una Escòcia independent a la UE, segons el cònsol a Edimburg
data.context: L'estat espanyol no vetarà l'entrada d'una Escòcia independent a la Unió Europea. Segons el diari The National, Miguel Ángel Vecino Quintana, cònsol general a Edimburg, ho ha certificat en una carta reenviada a funcionaris del govern escocès. En la missiva, el diplomàtic assegura que l'executiu espanyol 'sempre' ha mantingut el mateix posicionament: no vetar una Escòcia independent. Quintana va enviar la carta en primera instància al director del diari Herald, després que el 16 d'abril publiqués declaracions de l'eurodiputat del PP Esteban González Pons, en les quals expressava la seva oposició a la independència. El titular de la notícia era aquest: 'Un eurodiputat espanyol diu que Escòcia anirà al final de la cua per entrar a la UE.'  El diplomàtic, llavors, va escriure al director que els comentaris de Pons no representen al govern espanyol, ja que no existeix res semblant a una cua per poder accedir a la UE. És a dir, els estats formen part de la Unió si 'compleixen els requisits econòmics i polítics que marquen els tractats'.
data.text: d'una Escòcia independent
data.id: P_158_C_158_Q1
data.question: De qui no vetarà l'entrada Espanya a la Unió Europea?
data.text: Miguel Ángel Vecino Quintana
data.id: P_158_C_158_Q2
data.question: Qui és el consol general d'Espanya a Edimburg?
data.text: Herald
data.id: P_158_C_158_Q3
data.question: Quin diari va publicar declaracions d'Esteban González Pons?